**Dražen Živić** (Vukovar, 7. kolovoza 1968.), hrvatski demograf.

Životopis
---------

Dražen Živić rodio se u Vukovaru 1968. godine. Diplomirao je 1993. godine na Geografskom odsjeku Prirodoslovno-matematičkog fakulteta Sveučilišta u Zagrebu gdje je i magistrirao 1998. godine, te doktorirao 2000. godine. Izvanredni je profesor na studiju sociologije Hrvatskih studija Sveučilišta u Zagrebu a 28. studenoga 2006. godine imenovan je voditeljem Instituta društvenih znanosti Ivo Pilar – Područni centar Vukovar. Sudionik je Domovinskog rata.

Znanstvena djelatnost
---------------------

U razdoblju od 2002. do 2006. godine bio je voditeljem znanstveno-istraživačkog projekta "Demografski gubitci i posljedice Domovinskog rata" a od 2008. godine voditelj je projekta "Demografski aspekti urbano-ruralne polarizacije Hrvatske", posebno se bavi istraživanjima povezanima uz demografiju Hrvatske, demografiju malih područja, demografiju braka i obitelji, demografske posljedice rata te etnodemografiju. U dosadašnjoj znanstvenoj djelatnosti objavio je sedamdesetak znanstvenih i stručnih radova u međunarodno referiranim časopisima, domaćim znanstvenim časopisima te zbornicima radova i knjigama, kao i tri knjige u suautorstvu i jednu knjigu kao samostalan autor.

Sudjelovao je na četrdesetak hrvatskih i međunarodnih znanstvenih skupova. 

### Urednik i suurednik

Suurednik je triju zbornika radova (*Vukovar '91. – međunarodni odjeci i značaj*, 2001. *Stanovništvo Hrvatske – dosadašnji razvoj i perspektive*, 2005. te *Vukovar – hrvatska baština i perspektive razvoja*, 2007.) i jedne monografije (*Hrvatski holokaust – dokumenti i svjedočanstva o poratnim pokoljima u Jugoslaviji*, 2001. zajedno s Johnom Ivanom Prcelom). Urednik je jedne monografije (*Prikrivena grobišta Hrvata u Republici Sloveniji*, 2007.).

Nagrade i priznanja
-------------------

* 1992.: Nagrada "Stipendija Sveučilišta u Zagrebu".
* 2001.: Dobitnik je Državne nagrade za znanost za znanstvene novake u području društvenih znanosti.
* 2005.: Dobitnik je Spomen medalje Hrvatski križni put.

Djela
-----

* *Činitelji demografskih kretanja u Republici Hrvatskoj*, Zagreb, 2003. (suautori Anđelko Akrap, Ivan Čipin, Nenad Pokos i Tomislav Ridzak)
* *Stvaranje hrvatske države i domovinski rat*, Zagreb, 2006. (suautori Zdenko Radelić, Davor Marijan, Nikica Barić i Albert Bing)
* *Stanovništvo Vukovarsko-srijemske županije*, Vukovar, 2006.
* *Demografski kontekst i sociokulturne posljedice Hrvatskoga domovinskog rata*, Zagreb, 2009. (suautor Ivana Žebec)

Izvori
------

1. 1 2  Hrvatski studiji Sveučilišta u Zagrebu: Nastavno osoblje: Dražen Živić Arhivirano 2004-06-19 na Wayback Machine-u, preuzeto 9. travnja 2012.
2. ↑  Pilar.hr: Područni centar Vukovar, preuzeto 7. travnja 2012.
3. 1 2 3  Pilar.hr: Objavljen zbornik Sigurnost i obrana RH u euroatlanskom kontekstu, preuzeto 7. travnja 2012.
4. ↑  Pilar.hr: Zaposlenici: biografije: Dražen Živić, preuzeto 7. travnja 2012.

Vanjske poveznice
-----------------

* Hrvatska znanstvena bibliografija: Dražen Živić, lista radova
* Pobijeni.info: *Hrvatski holokaust – dokumenti i svjedočanstva o poratnim pokoljima u Jugoslaviji*
* Intervju Glas Koncila 27 (1724), 8.7.2007.